**Uplatňovanie práv dotknutej osoby**

Na preukázanie splnenia povinností v súlade s § 29 ZOOÚ a predovšetkým pre ľahké a jednoduché uplatňovanie práv, spoločnosť **SPEDOS – Slovensko, spol. s r.o.** :

**1. určuje osobu poverenú vybavovaním žiadostí a poskytovaním informácií k uplatňovaniu práv dotknutej osoby**

Mgr. Strapáčová Zuzana, SPEDOS – Slovensko, spol. s.r.o., Kamenná 2827/4, 010 01 Žilina, strapacova@spedos.sk, 0417077119

**2. určuje spôsob a formu spätnej reakcie:**

- odpovede na žiadosti a informácie sa budú poskytovať v takej forme, v akej bola podaná žiadosť (písomne/elektronicky/ústne), pokiaľ dotknutá osoba nepožiadala o iný spôsob,

* ústne poskytovanie informácií je podmienené preukázaním totožnosti dotknutej osoby. Ak má prevádzkovateľ oprávnené pochybnosti o totožnosti fyzickej osoby, ktorá podáva žiadosť, môže požiadať o poskytnutie dodatočných informácií potrebných na potvrdenie jej totožnosti.
* s ohľadom na bezpečnosť osobných údajov a v prípade pochybností SPEDOS – Slovensko, spol. s r.o.nebude reagovať elektronicky na správy bez kvalifikovaného elektronického podpisu. V týchto prípadoch žiadosti, v ktorých sú sprístupňované osobné údaje, vybaví písomne do vlastných rúk, aby sa predišlo tomu, že ktorákoľvek anonymná osoba môže vyžiadať chránené údaje o inej osobe.

**3. určuje lehotu na vybavenie žiadosti, ktorá je jednomesačná od doručenia žiadosti. Túto lehotu je možné predĺžiť v odôvodnených prípadoch s ohľadom na komplexnosť a počet žiadostí o ďalšie dva mesiace, a to aj opakovane. O každom takomto predĺžení musí byť dotknutá osoba informovaná spolu s dôvodmi predĺženia lehoty.**

**4. v prípade neprijatia opatrení na základe žiadosti dotknutej osoby, spoločnosť SPEDOS – Slovensko, spol. s r.o. informuje dotknutú osobu o dôvodoch nekonania do jedného mesiaca od doručenia žiadosti, a o možnosti podať návrh na konanie Úradu na ochranu osobných údajov.**

**5. informuje o zavedení a výške poplatkov za vybavenie žiadostí a poskytnutie informácií. Žiadosti dotknutej osoby a informácie sa primárne vybavujú, resp. poskytujú bezodplatne.**

Primeraný poplatok zohľadňujúci administratívne náklady možno požadovať za druhú a ďalšiu kópiu dokumentov, ktorými spoločnosť SPEDOS – Slovensko, spol. s r.o.plní žiadosť dotknutej osoby.

Poplatok sa zavádza aj za administratívne náklady na vybavenie žiadosti, ktorá je zjavne neopodstatnená alebo neprimeraná, najmä pre jej opakujúcu sa povahu vo výške 5,- eur. Zjavnú neopodstatnenosť alebo neprimeranosť žiadosti posudzuje a preukazuje prevádzkovateľ. Opakujúca sa povaha žiadosti je taká, ktorá sa týka tých istých osobných údajov ako aj toho istého uplatňovaného práva. Nezaplatenie administratívneho poplatku má za následok nevybavenie žiadosti.

**6. prijíma opatrenia na uplatňovanie práv dotknutej osoby a to:**

- dokument o možnosti, postupe a podmienkach bude voľne dostupný na internetovej stránke spoločnosti SPEDOS – Slovensko, spol. s r.o.a na viditeľnom a dostupnom mieste v prevádzke spoločnosti v listinnej podobe,

- žiadosti môže dotknutá osoba podávať elektronicky – na emailovú adresu kontaktnej osoby poverenej vybavovaním žiadostí alebo písomne v listinnej podobe na adresu spoločnosti.